18.9.2023
SL
Uradni list Evropske unije
L 229/33
3.
Skupno javno naročanje, ki se lahko izvede na podlagi razprav iz odstavka 2, točka (a)(iii), izvajajo države članice v skladu s pravili iz členov 38 in 39 Direktive 2014/24/EU Evropskega parlamenta in Sveta (31) ter členov 56 in 57 Direktive 2014/25/EU Evropskega parlamenta in Sveta (32).
Člen 23
Sprožitev krizne faze 1.
Šteje se, da je do polprevodniške krize prišlo, kadar:
(a) se pojavijo resne motnje v oskrbovalni verigi polprevodnikov ali resne ovire za trgovino s polprevodniki v Uniji, ki povzročijo znatno pomanjkanje polprevodnikov, vmesnih proizvodov ali surovin ali predelanih materialov, ter (b) zaradi takega znatnega pomanjkanja ni mogoče zagotoviti popravil ali vzdrževanja bistvenih proizvodov, ki jih uporabljajo kritični sektorji, oziroma oskrbe s temi proizvodi, to pa bi glede na vpliv, ki ga imajo kritični sektorji na družbo, gospodarstvo in varnost Unije, lahko imelo izjemno škodljiv učinek na njihovo delovanje. 2.
Kadar Komisija na podlagi člena 22(2) ugotovi, da obstaja možnost polprevodniške krize zaradi polprevodnikov, oceni, ali so izpolnjeni pogoji iz odstavka 1 tega člena.
Pri tej oceni upošteva morebitne pozitivne in negativne učinke in posledice krizne faze za industrijo polprevodnikov in kritične sektorje.
Kadar ta ocena vsebuje konkretne in zanesljive dokaze, lahko Komisija po posvetovanju z Evropskim odborom za polprevodnike Svetu predlaga, da sproži krizno fazo. 3.
Svet lahko s kvalificirano večino sproži krizno fazo z izvedbenim aktom Sveta.
Trajanje krizne faze se določi v izvedbenem aktu in ni daljše od 12 mesecev.
Komisija Evropskemu odboru za polprevodnike in Evropskemu parlamentu redno in vsaj vsake tri mesece poroča o stanju krize. 4.
Pred iztekom obdobja, za katero je bila krizna faza sprožena, Komisija oceni, ali je primerno krizno fazo podaljšati.
Kadar taka ocena zagotovi konkretne in zanesljive dokaze, da so pogoji za sprožitev krizne faze še vedno izpolnjeni, lahko Komisija po posvetovanju z Evropskim odborom za polprevodnike Svetu predlaga, da krizno fazo podaljša.
Svet lahko s kvalificirano večino podaljša krizno fazo z izvedbenim aktom Sveta.
Trajanje podaljšanja je omejeno in se določi v izvedbenem aktu Sveta.
Komisija lahko enkrat ali večkrat predlaga podaljšanje krizne faze, kadar je to ustrezno utemeljeno. 5.
Komisija v krizni fazi po posvetovanju z Evropskim odborom za polprevodnike oceni ustreznost predčasne prekinitve krizne faze.
Komisija lahko na podlagi te ocene Svetu predlaga prekinitev krizne faze.
Svet lahko prekine krizno fazo z izvedbenim aktom Sveta. 6.
V krizni fazi Komisija na zahtevo države članice ali na lastno pobudo po potrebi skliče izredne seje Evropskega odbora za polprevodnike.
(31) Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL L 94, 28.3.2014, str. 65).
(32) Direktiva 2014/25/EU Evropskega parlamenta in Sveta z dne 26. februarja 2014 o javnem naročanju naročnikov, ki opravljajo dejavnosti v vodnem, energetskem in prometnem sektorju ter sektorju poštnih storitev, ter o razveljavitvi Direktive 2004/17/ES (UL L 94, 28.3.2014, str. 243).